- 1 -

9. การจัดการ

[]9.1 โครงสร้างการจัดการ

- 2 -

คณะกรรมการบริษัท

1. นายเจริญ อุษณาจิตต์ ประธานกรรมการ

2. นายชัชชัย ธรรมารุ่งเรือง รองประธานกรรมการ

3. นายเออร์เนส ป๊ากเกอร์ เกรียร์ รองประธานกรรมการ

4. นายทักษะ บุษยโภคะ กรรมการ

5. นายพอ พาพร กรรมการ

6. นายอนันต์ อัศวโภคิน * กรรมการ

7. นายสุชาติ ธรรมาพิทักษ์กุล * กรรมการ

8. นายภาคย์ วิวัฒนาเกษม * กรรมการ

9. นายโยธิน เนื่องจำนงค์ กรรมการ

10. นายสมศักดิ์ วาริการ กรรมการ

11. นายเดวิด ชาลส์ ซิลเวสเตอร์ กรรมการ

12. นายถาวร อุษณาจิตต์ กรรมการ

13. นายพัฒนะ อุษณาจิตต์ กรรมการ

หมายเหตุ * กรรมการอิสระ และกรรมการตรวจสอบ

อำนาจหน้าที่ของคณะกรรมการบริษัท

1.  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัท
    ตลอดจนมติที่ประชุมผู้ถือหุ้น

2.  กำหนดเป้าหมาย แนวทาง นโยบาย แผนงาน และงบประมาณของบริษัท
    ตลอดจนกำกับดูแลให้คณะกรรมการบริหาร
    ดำเนินการให้เป็นไปตามนโยบายที่กำหนดไว้อย่างมีประสิทธิภาพ และประสิทธิผล

- 3 -

3.  แต่งตั้งและถอดถอนคณะกรรมการบริหาร

4.  มีความรับผิดชอบต่อผู้ถือหุ้นอย่างสม่ำเสมอ
    ดำเนินงานโดยรักษาผลประโยชน์ของผู้ถือหุ้นโดยมีการเปิดเผยข้อมูลต่อผู้ถือหุ้นอย่างถูกต้อง
    ครบถ้วน มีมาตรฐาน และโปร่งใส

5.  อนุมัติการลงทุนในกิจการอื่นๆ หรือการร่วมทุนกับบริษัทอื่นๆ ตลอดจนการขยายโครงการลงทุน

6.  อนุมัติการได้มาหรือการจำหน่ายทรัพย์สินของบริษัท และบริษัทย่อย ที่มีผลกระทบสำคัญต่อบริษัท

7.  แต่งตั้งที่ปรึกษาของบริษัท และกำหนดค่าตอบแทน

คณะกรรมการบริหาร

1. นายทักษะ บุษยโภคะ ประธานกรรมการบริหาร

2. นายเจริญ อุษณาจิตต์ กรรมการบริหาร

3. นายชัชชัย ธรรมารุ่งเรือง กรรมการบริหาร

4. นายโยธิน เนื่องจำนงค์ กรรมการบริหาร

5. นายสมศักดิ์ วาริการ กรรมการบริหาร

6. นายเออร์เนส ป๊ากเกอร์ เกรียร์ กรรมการบริหาร

7. นายเดวิด ชาลส์ ซิลเวสเตอร์ กรรมการบริหาร

8. นายพัฒนะ อุษณาจิตต์ กรรมการบริหาร

อำนาจหน้าที่ของคณะกรรมการบริหาร

1.  บริหารงานให้เป็นไปตามวัตถุประสงค์ เป้าหมาย แนวทาง นโยบาย แผนงาน
    และแผนงบประมาณของบริษัทตามที่คณะกรรมการได้กำหนดไว้

2.  แสวงหาโอกาสทำธุรกิจใหม่ๆ เสนอให้คณะกรรมการบริษัทพิจารณาอนุมัติ

3.  มีอำนาจในการซื้อ หรือขายสินทรัพย์และทำนิติกรรมผูกพันบริษัทตามขอบเขตที่ได้รับมอบอำนาจ

  จากคณะกรรมการบริษัท

4.  ปรับปรุงโครงสร้างการบริหารงานภายใน เพื่อให้เกิดประสิทธิภาพสูงสุด

5.  แต่งตั้ง – ปลดออก – เลิกจ้าง ผู้บริหารระดับผู้ช่วยผู้จัดการฝ่ายขึ้นไป

6.  อนุมัติการจ่ายโบนัส และจำนวนเงินซึ่งใช้ปรับเงินเดือนพนักงานประจำปี

7.  เห็นชอบกิจการใดๆ ก่อนนำเสนอต่อคณะกรรมการบริษัท

- 4 -

คณะกรรมการตรวจสอบ 

1. นายภาคย์ วิวัฒนาเกษม * ประธานกรรมการตรวจสอบ

2. นายอนันต์ อัศวโภคิน * กรรมการ

3. นายสุชาติ ธรรมาพิทักษ์กุล * กรรมการ

4.  นางสมรัก โชติพงศ์ เลขานุการ

หมายเหตุ * กรรมการอิสระ

อำนาจหน้าที่ของคณะกรรมการตรวจสอบ

สอบทานให้บริษัทมีการรายงานทางการเงินอย่างถูกต้อง และเปิดเผยอย่างเพียงพอ
ให้บริษัทมีระบบการควบคุมภายในและตรวจสอบภายในที่มีประสิทธิผล
ตลอดจนพิจารณาการเปิดเผยข้อมูลของบริษัท ในกรณีที่เกิดรายการเกี่ยวโยง
หรือรายการที่อาจมีความขัดแย้งทางผลประโยชน์ให้มีความถูกต้อง และครบถ้วน
แล้วนำเสนอต่อคณะกรรมการบริษัท เพื่อพิจารณาและทราบต่อไป

- 5 -

ผู้บริหาร

คณะอำนวยการจัดการ

1. นายทักษะ บุษยโภคะ ประธานกรรมการบริหาร

2. นายพัฒนะ อุษณาจิตต์ กรรมการผู้จัดการ

3. นายกิตติชัย ลัทธิโสภณกุล ผู้ช่วยกรรมการผู้จัดการ

4. นายกิตติ บุษยโภคะ ผู้ช่วยกรรมการผู้จัดการ

5. นายถาวร อุษณาจิตต์ ผู้อำนวยการสายเฟอร์นิเจอร์บ้าน

6. นางสมรัก โชติพงศ์ ผู้อำนวยการสายบริหาร และเลขานุการบริษัท

7. นายวิทยา ศักดิ์สุจริต ผู้อำนวยการสายบริการ

8. นายกู้เกียรติ โอฬารกิจ ผู้อำนวยการสายโฮมเดคคอเรตีฟ

9. นายธีรวัต ชลนิธิกาญจน์ ผู้ช่วยผู้อำนวยการ สายการผลิต 2

10. นางพรพรรณ สาหร่ายทอง ผู้ช่วยผู้อำนวยการ สายบริหาร

11. นายโฆษิต เลขานนท์ ผู้ช่วยผู้อำนวยการ สายเฟอร์นิเจอร์บ้าน

12. นายทรงพล เนรกัณฐี ผู้ช่วยผู้อำนวยการ สายการตลาด

- 6 -

9.2 การสรรหากรรมการและผู้บริหาร

  คณะกรรมการบริหารจะเป็นผู้เสนอชื่อบุคคล ที่มีคุณสมบัติเหมาะสมที่จะเป็นกรรมการ

อิสระและกรรมการบริษัท เสนอต่อที่ประชุมคณะกรรมการบริษัทเพื่อพิจารณาเห็นชอบในเบื้องต้น
จากนั้นประธานกรรมการ เป็นผู้เสนอรายชื่อบุคคลที่จะแต่งตั้งเป็นกรรมการบริษัท
และกรรมการอิสระ ต่อที่ประชุมผู้ถือหุ้นโดยต้องได้รับมติเห็นชอบจากที่ประชุมผู้ถือหุ้น
ด้วยคะแนนเสียงไม่น้อยกว่ากึ่งหนึ่งของจำนวนหุ้นที่มาประชุมและมีสิทธิออกเสียง
โดยผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมด
เลือกตั้งบุคคลคนเดียวหรือหลายคนเป็นกรรมการก็ได้
โดยบุคคลซึ่งได้รับคะแนนเสียงสูงสุดตามลำดับลงมา
เป็นผู้ได้รับการเลือกตั้งเป็นกรรมการเท่าจำนวนกรรมการที่พึงมี
และในการประชุมสามัญประจำปีทุกครั้ง ให้กรรมการออกจากตำแหน่งเป็นจำนวน 1 ใน 3
เป็นอัตรา ทั้งนี้ บริษัทไม่มีนโยบายกำหนดจำนวนกรรมการที่มาจากผู้ถือหุ้นแต่ละกลุ่ม
ว่ามีสิทธิเข้าเป็นกรรมการในอัตราส่วนเท่าใด แต่อย่างใด ขึ้นอยู่กับความเหมาะสม
และความสามารถของผู้ที่ได้รับการพิจารณาคัดเลือกให้เป็นกรรมการ

 9.3 ค่าตอบแทนผู้บริหาร ค่าตอบแทนผู้บริหาร ที่เป็นตัวเงิน : 

 กรรมการ 13 คน

  จากบำเหน็จกรรมการ, และค่าพาหนะ รวมเป็นจำนวนเงินปีละ = 1.32 ล้านบาท

ผู้บริหารรวม 12 ท่าน (ตั้งแต่ระดับผู้อำนวยการสายจนถึงกรรมการบริหาร) 

จากเงินเดือนและโบนัสผู้บริหาร = 39.86 ล้านบาท

9.4 การกำกับดูแลกิจการ

คณะกรรมการบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of Best
Practice) ที่เป็นไปตามแนวทางของตลาดหลักทรัพย์ ทั้งด้านองค์ประกอบของกรรมการบริษัท
กรรมการอิสระ และกรรมการตรวจสอบ บทบาทหน้าที่ความรับผิดชอบของคณะกรรมการต่างๆ
การแต่งตั้งคณะกรรมการต่างๆ พร้อมทั้งการกำหนดค่าตอบแทน
และการติดตามดูแลการดำเนินกิจการของบริษัท ทั้งนี้โดยยึดหลักความโปร่งใส (Transparency)
ความซื่อสัตย์ (Integrity) ความรับผิดชอบต่อผลการปฏิบัติงานในหน้าที่ (Accountability)
และความสามารถในการแข่งขัน (Competitiveness)

 9.5 การดูแลเรื่องการใช้ข้อมูลภายใน

บริษัทมีนโยบายการกำกับดูแลในการป้องกันผู้บริหารและพนักงานที่เกี่ยวข้อง
นำข้อมูลภายในของบริษัทไปใช้เพื่อประโยชน์ส่วนตน
โดยห้ามผู้บริหารและพนักงานใช้ข้อมูลภายในซึ่งยังมิได้เปิดเผยเพื่อทำการซื้อ ขาย โอน
หรือรับโอนหลักทรัพย์ของบริษัท ก่อนที่ข้อมูลนั้นจะเปิดเผยสู่สาธารณชน
และกำหนดให้ผู้บริหารต้องรายงานการถือครองหลักทรัพย์ของบริษัททุกครั้งที่มีการเปลี่ยนแปลงการถือครอง
ไปยังคณะกรรมการกำกับหลักทรัพย์และตลาดหลักทรัพย์ตามระเบียบ
นอกจากนี้บริษัทยังได้กำหนดให้จัดการประชุมคณะกรรมการตรวจสอบทันทีในวันรุ่งขึ้น
จากวันที่ผู้สอบบัญชีของบริษัทได้ตรวจสอบรับรองงบประจำปีหรือสอบทานงบไตรมาสแล้วเสร็จ
เพื่อพิจารณาและให้

- 7 -

ความเห็นเสนอต่อที่ประชุมคณะกรรมการบริษัทภายในวันเดียวกันกับ
ที่ประชุมคณะกรรมการตรวจสอบแล้วเสร็จ
และส่งงบการเงินให้ตลาดหลักทรัพย์ภายในวันเดียวกันหรืออย่างช้าวันรุ่งขึ้น
ด้วยวิธีการดังกล่าวบริษัทเชื่อว่าหากมีการนำข้อมูลภายในไปใช้เพื่อประโยชน์ส่วนตน
จะสามารถตรวจสอบและนำตัวผู้กระทำความผิดมาลงโทษได้อย่างมีประสิทธิภาพ
ตามมาตรการการลงโทษซึ่งบริษัทได้กำหนดไว้

มาตรการลงโทษ เมื่อผู้บริหารใช้ข้อมูลภายในเพื่อประโยชน์ส่วนตน

1. ในกรณีเกิดความเสียหายแก่บริษัท ให้บริษัทฟ้องร้องผู้บริหารต่อศาล
ให้ชดใช้ความเสียหายดังกล่าว และสามารถให้ผู้บริหารคนนั้นพ้นจากตำแหน่งได้

2.  ในกรณีไม่ได้เกิดความเสียหายแก่บริษัท แต่เป็นการปฏิบัติผิดจรรยาบรรณ และ

จริยธรรมให้มีการตักเตือนเป็นลายลักษณ์อักษร 1 ครั้ง หลังจากการตักเตือนถ้ามีการกระทำผิดอีก
บริษัทสามารถให้ผู้บริหารคนนั้นพ้นจากตำแหน่งได้

9.6 บุคลากร

ผู้บริหารรวม 100 คน

สายการผลิต 1,073 คน

สายการขาย,การตลาดและบริการ 434 คน

สายนำเข้าอุปกรณ์ วัสดุ 73 คน

สายส่งออก 9 คน

สายการเงินและบริหาร 51 คน

รวม 1,740 คน

  ค่าตอบแทนรวม (เงินเดือน โบนัส และเงินสมทบกองทุนสำรองเลี้ยงชีพ) พนักงานทั้งสิ้น

  259.75 ล้านบาท /ปี

การพัฒนาพนักงาน

ในปี 2544 บริษัท ได้กำหนดให้เป็นปีแห่ง “Customer Focus” หรือ “ลูกค้ามาเป็นหนึ่ง”

ดังนั้นการพัฒนาทรัพยากรบุคคลในปีนี้จึงมุ่งเน้นให้สอดคล้องกับนโยบายดังกล่าวเป็นส่วนใหญ่
เพื่อเสริมสร้างความเข้าใจ และปลูกฝังจิตสำนึกในการให้บริการแบบ Customer Focus
ให้แก่พนักงานทุกระดับ นอกจากนี้ ยังได้จัดอบรมสัมมนาเพื่อพัฒนาศักยภาพในการทำงาน
ให้แก่พนักงานทุกหน่วยงานอย่างต่อเนื่อง ทั้งในด้านการขาย การบริการ การผลิต
รวมถึงเน้นการทำงานเป็นทีม เพื่อช่วยให้การทำงานมีประสิทธิภาพเพิ่มขึ้น

นอกจากด้านคุณภาพของการทำงานแล้ว บริษัทยังเห็นความสำคัญด้านคุณภาพชีวิตของพนักงาน
โดยได้จัดกิจกรรม Modernform Walk Rally Family Day เป็นปีที่ 2
เพื่อส่งเสริมให้พนักงานและครอบครัวได้มีโอกาสใช้วันหยุดในการทำกิจกรรม
และออกกำลังกายร่วมกัน

- 8 -

สำหรับปี 2545 บริษัทเน้นกลยุทธ์เพิ่มประสิทธิภาพในการบริหารทรัพยากรบุคคล
โดยการพัฒนาเพิ่มประสิทธิภาพในกระบวนการสรรหาบุคลากร
ควบคู่ไปกับการพัฒนาบุคลากรที่มีอยู่แล้วโดยเฉพาะพนักงานระดับบังคับบัญชา
ซึ่งถือว่าเป็นบุคลากรกลุ่มที่มีความสำคัญยิ่งกลุ่มหนึ่งขององค์กร โดยมุ่งพัฒนาให้มีศักยภาพ มีความรู้
ความสามารถเพิ่มขึ้น
ทั้งในด้านกว้างและด้านลึกโดยพิจารณาให้สอดคล้องกับความจำเป็นของแต่ละหน่วยงานและแต่ละบุคคล
ในขณะเดียวกันบริษัทได้กำหนดแผนการฝึกอบรมสำหรับพนักงานทุกระดับ โดยมุ่งเน้นทั้งด้านวิชาชีพ
และการบริหารงาน และที่สำคัญทีสุดก็คือ กลยุทธ์ และกิจกรรมต่างๆ ที่กำหนดในปี 2545 นี้
จะเป็นไปในทางที่สอดคล้องและสนับสนุน Corporate Theme ของบริษัทซึ่งTheme สำหรับปี 2545
คือ

“I Promise” “มุ่งมั่นสร้างผลงาน”